11/03/2021 | Administración LocalMunicipal
Malpica de Bergantiños
Recadación
Aprobación do padrón das taxas por utilización privativa ou aproveitamento especial do dominio público local por entradas de vehículos a través das beirarrúas do ano 2021

EDICTO E ANUNCIO DE COBRANZA Con data 02 de marzo de 2021, o alcalde, D. Walter Pardo Añón, ditou a resolución núm.90/2021, que se reproduce a continuación: APROBACIÓN DO PADRON DAS TAXAS por utilización privativa ou aproveitamento especial do dominio público local por entradas de vehículos a través das beirarrúas ano 2021. FEITOS Examinado o padrón anual das persoas ou entidades obrigadas ó pagamento da taxa por utilización privativa ou aproveitamento especial do dominio público local por entradas de vehículos a través das beirarrúas (Ordenanza fiscal n.º 11) correspondente ó exercicio 2021, elaborado polo Departamento de Recadación do Concello. CONSIDERACIÓNS LEGAIS E TÉCNICAS – Artigos 62 e 102 da Lei 58/2003, do 17 de decembro, xeral tributaria (BOE núm.302, do 18/12/2003). – Artigos 24 e 68 do R. D. 939/2005, do 29 de xullo, regulamento xeral de recadación (BOE núm.210, do 02/09/2005). – Ordenanza fiscal núm.11, reguladora da taxa por utilización privativa ou aproveitamento especial do dominio público local por entradas de vehículos a través das beirarrúas. Logo de ver o artigo 21 da Lei 7/1985, do 2 de abril, reguladora das bases do réxime local (BOE núm.80, do 03-04-1985), o artigo 24 do R. D. L.781/1996, do 18 de abril, polo que se aproba o Texto refundido das disposicións legais vixentes en materia de réxime local (BOE núm.96, do 22-4-1986). Esta Alcaldía ten resolto: 1. Aprobar o padrón anual das persoas ou entidades obrigadas ó pagamento da taxa por utilización privativa ou aproveitamento especial do dominio público local por entradas de vehículos a través das beirarrúas, correspondente ao ano 2021.2. Expoñer ó público tódolos datos incorporados ó padrón que se aproba, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria.3. Aprobar o prazo de cobramento en período voluntario que abranguerá dende o día 15 de marzo de 2021 ata o día 15 de maio de 2021. O interesado co documento cobratorio no seu poder, ben recibido por correo ou entregado no Concello no seu defecto, terá a opción de abonar estas débedas en calquera sucursal de ABANCA, BANCO SABADELL ou BANCO SANTANDER. Transcorrido este prazo a débeda resultante derivada das taxas pola prestación dos servicios de abastecemento de auga, recollida de lixo e sumidoiros será esixida pola vía de constrinximento, co recargo, xuros de demora e costas de exacción que procedan. Contra as liquidacións incorporadas ó padrón tódolos interesados poderán interpor RECURSO DE REPOSICIÓN ante esta Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES, contado dende o día seguinte ó remate da exposición ó público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo de un mes dende a súa interposición. Contra a desestimación presunta do recurso poderase interpor RECURSO CONTENCIOSO-ADMINISTRATIVO ante o Xulgado do Contencioso-Administrativo de A Coruña, no prazo de dous meses, dende a notificación da resolución expresa, ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdicción contencioso-administrativa. Tamén se poderá interpor calquera outro recurso que se estime conveniente. En Malpica de Bergantiños, 05/03/2021. O alcalde Asdo.: Walter Pardo Añón